Kaleva Sampila

Oiva Kaleva Sampila (aik. Sandgren, 6. tammikuuta 1913 Helsinki – 1. kesäkuuta 1975 Helsinki) oli suomalainen nyrkkeilijä, nyrkkeilytuomari ja urheilujohtaja.

Nyrkkeilyurallaan Sampila saavutti SM-kultaa 1934 ja 1938 ja SM-hopeaa vuosina 1932, 1936 ja 1937. A-maaotteluedustuksia hänellä oli viisi.

Sampila toimi Suomen nyrkkeilyliiton varapuheenjohtajana vuodesta 1952 ja puheenjohtajana vuosina 1972–1974. Helsingin Voimailijoiden puheenjohtajana hän toimi vuodesta 1948.

Sampila oli useasti kehätuomarina kesäolympialaisissa.

Lähteet

Suomalaiset nyrkkeilijät
Suomalaiset nyrkkeilytuomarit
Suomalaiset urheilujohtajat
Vuonna 1913 syntyneet
Vuonna 1975 kuolleet